
Nemlineáris kvantumprotokollok vizsgálata

Kulcsszavak: kvantumszámítás; kvantumprotokollok; nemlineáris időfejlődés; állapottisztítás
A kapualapú kvantumszámítógépek kvázispinállapotokkal, úgynevezett qubitekkel operálnak.
Az egyes algoritmusok futtatásához a qubitek pontos állapotának ismerete elengedhetetlen,
azonban a legtöbb fizikai kvantumprocesszor esetében a qubit-preparáció nagymértékben hibá-
val terhelt.
A kvantuminformatikában a qubitek időfejlődése unitér operátorokkal írható le, így alapesetben
lineáris. Megmutatható, hogy ha két azonos qubitre hattatunk egy "Controlled NOT" kaput
(ez a kvantumállapotok között összefonódást hoz létre), majd az egyik állapotot megmérjük,
és a mérési eredmény függvényében a másik qubitet megtartjuk, utóbbi időfejlődése összessé-
gében nemlineáris lesz.
Kutatásomban az ilyen típusú protokollok egy osztályát vizsgáltam, melyben az összefonás,
mérés és posztszelekció után egy valós paramétertől függő operátor hat a megtartott qubitre.
A bemeneti állapotokat sűrűségoperátorokkal ábrázoltam - így igen általánosan modellezve a
preparációs zajt.
Fő motivációm az volt, hogy egy olyan paraméterhalmazt találjak, mely mellett az iterációs
lépés által generált dinamikának egyetlen vonzó, tiszta állapotnak megfelelő fixpontja van,
így az ezen paraméterekhez tartozó protokollok lehetőséget adnak a kevert állapotok
"desztillációjára", vagyis a preparációs zaj eliminálására.
A fent leírt dinamikát numerikus és analitikus eszközökkel vizsgáltam, köztük olyan megkö-
zelítésekkel, melyeket eddig még nem használták a szakirodalomban. Meghatároztam a paraméterek
egy olyan tartományát, amely mellett a protokoll képes - tökéletes mérést és kapukat feltételezve -
tetszőleges mértékű preparációs zaj kiküszöbölésére.



